stanford-oval/wikipedia huggingface dataset:
מיקרוסופט
האסטרטגיה של מיקרוסופט > אמץ והרחב

אחת השיטות המוכרות של מיקרוסופט היא "אמץ והרחב". חברה הנוקטת שיטה זו מאמצת תקן כלשהו בשוק ואחרי שהיא קונה לה אחיזה והצלחה בעזרת תקן זה, משנה אותו בהדרגה כך שבפועל התקן יפעל היטב רק עם מוצריה היא. מיקרוסופט, שבראש מעייניה עמדה הצלחת "חלונות" נקטה שיטה זו מספר פעמים, כאשר המטרה בכל פעם היא להפוך תקן כללי לכזה הפועל היטב רק על מחשבי חלונות. כך, לדוגמה, שילבה מיקרוסופט במוצריה "הרחבות" של שפת Java של סאן מיקרוסיסטמס ו-JavaScript של נטסקייפ, כך שיחולו שיבושים בשימוש בדפדפנים שאינם "אינטרנט אקספלורר" על מחשבי חלונות.
השימוש בשיטה זו, כמו גם השימוש במינוף שווקים, פעל במידה מסוימת כחרב פיפיות נגד מיקרוסופט, שכן הוא הגביר את החשדנות כלפיה בקרב שותפים עסקיים פוטנציאליים. כך, לדוגמה, כאשר ביקשה מיקרוסופט להיכנס לתחום הטלפונים הסלולריים, התאגדו כל המפעילות הבולטות, ובראשן חברת נוקיה, כדי למנוע את כניסתה לשוק. במקרים אחרים, גילו ועדות תקינה עוינות למאמציה של מיקרוסופט להשתלב בתקינה או לבסס אותה על מוצריה, מתוך חשש שביסוס זה עלול להתנקם בתקינה בשלב מאוחר יותר.
מיקרוסופט אמונה על גישתו של מנכ"ל אינטל לשעבר, אנדי גרוב שטען כי על חברה מצליחה להיות תמיד פרנואידית: לחשוש תמידית מפני מתחרים ומפני "הדבר הבא" שיגזול ממנה את הבכורה בשוק. אופן התנהגות זה טיפוסי לכל חברה גדלה ומתפתחת בשוק חופשי, מה שלעיתים קרובות פועל גם נגד מיקרוסופט. חברות אחרות רבות פועלות על בסיס ההנחה כי מיקרוסופט נכנסת לשוק בו הן פועלות כדי לנשלן ומנסות לחסום את כניסתה לשוק כבר בשלב הפתיחה. פעולות אלו מעלות את עלויות הכניסה לשוק מבחינתה של מיקרוסופט.
האסטרטגיה של מיקרוסופט > גידול מתמיד

כחברות רבות אחרות בתקופת הגאות הארוכה שעברה על הבורסה האמריקנית בשנות התשעים, אמצה גם מיקרוסופט גישה שלפיה עליה להוכיח גידול מתמיד בהכנסותיה. גידול בהכנסות הוא מאפיין של כל חברה הפועלת בשוק חופשי, אך ה"מנטליות" שהתפתחה במהלך שנות התשעים בארצות הברית הביאה להדגשה מופרזת על הגדלת ההכנסות, גם כאשר הגדלה זו הייתה כרוכה למעשה בהשקעות מפסידות.
מיקרוסופט, שביססה חלק מהתגמול לעובדיה על אופציות למניות, הייתה אחת מ"קורבנות" השיטה הזו. החברה, ויותר מכך, מחזיקי המניות שלה, התרגלו לגידול מרשים ומתמיד במכירות החברה לאורך השנים וראשי החברה חשו מחויבים "לספק" גידול כזה גם בשנים שמטבען הן שחונות יותר (לדוגמה, כאשר אין גרסה חדשה למערכת ההפעלה או לערכת תוכנות המשרד).
התוצאות ניכרות במאזני החברה. כך, לדוגמה, היה גידול של 60 אחוז בהכנסות החברה בין שנת 2000 לשנת 2004, בעוד שברווח התפעולי הייתה ירידה (במספרים מוחלטים) של 21 אחוז. יתר על כן, אחוז הרווח התפעולי ביחס להכנסה ירד מ-48 אחוז ל-24 אחוז.
הסיבה העיקרית לשינוי זה בתוצאות היא שתחומי הצמיחה החדשים של החברה, כגון קונסולות משחקים, תוכנות ERP ו-CRM, שוק מכשירים ניידים, או msn, האחראים לכ-16 אחוז מהכנסות החברה, מניבים בעיקר הפסדים. במילים אחרות, הניסיונות של מיקרוסופט לפרוץ החוצה מתוך תחומי הליבה שלה אינם זוכים עדיין להצלחה.
האסטרטגיה של מיקרוסופט > העסקת ילדים

חברת מיקרוסופט (לצד חברות נוספות) הואשמה בדו"ח אמנסטי מינואר 2016 בשימוש בקובלט שנכרה על ידי ילדים בקונגו, המועסקים בפרך, בתנאי סכנה ועושק החל מגיל 7. תגובתה הייתה "לא התחקינו אחר הקובלט בשרשרת האספקה שלנו לרמת כור ההיתוך, בשל המורכבות הרבה והמשאבים הדרושים".
מיקרוסופט בישראל > פעילות השיווק

לחברת מיקרוסופט סניף ישראלי בשם "מיקרוסופט ישראל". הסניף נוסד בשנת 1989, והיה מראשוני הסניפים של מיקרוסופט מחוץ לארצות הברית. מיום היווסדו ועד סוף שנת 2004 עמד בראש הסניף אריה סקופ, שעבר בסוף 2004 מתפקיד מנכ"ל לתפקיד יו"ר החברה, ולאחר שנה סיים עבודתו בחברה. למחליפו מונה דני ימין, שקודם בשנת 2015 לתפקיד במטה העולמי של החברה. ביולי 2015 מונתה שלי לנצמן למנכ"לית הסניף הישראלי. פעילויות השיווק והתמיכה הטכנית התקיימה במשרדי החברה ברעננה ובשנת 2020 הועברה לקמפוס החדש של מיקרוסופט בהרצליה לצד פעילות הפיתוח.
מיקרוסופט בישראל > פעילות הפיתוח

מיקרוסופט מקיימת בישראל פעילות פיתוח ענפה במסגרת חברה נפרדת בשם "מיקרוסופט ישראל מחקר ופיתוח". פעילות הפיתוח התבצעה עד לשנת 2008 בארבעה מרכזים. מרכז הפיתוח הראשון בישראל הוקם בחיפה בשנת 1991 על ידי ירון שמיר. מרכז פיתוח נוסף היה בראש העין ובו פותחה טכנולוגיית IAG המבוססת על טכנולוגיה שפיתחה חברת ההזנק הישראלית Whale Communications שנרכשה על ידי מיקרוסופט בשנת 2006. שני מרכזי פיתוח אלה עוסקים בפיתוח מוצרים וטכנולוגיות בתחום אבטחת מידע, ומוצר הדגל של החברה בתחום הוא שרת I.S.A..
בתחום הפיתוח הפעילה החברה מרכז נוסף ברעננה, שנמצא סמוך למרכז השיווק והמכירות אך פעל בנפרד ממנו. המרכז ברעננה היה מבוסס על חברת Gteko שנקנתה על ידי מיקרוסופט בספטמבר 2006. בשנת 2007 הוקם בהרצליה מרכז פיתוח נוסף על ידי משה ליכטמן, ישראלי בכיר במיקרוסופט העולמית שחזר ארצה לאחר שהות של 15 שנה בארצות הברית. במהלך 2008 הועברה למשרדים חדשים במרכז הפיתוח בהרצליה פעילות הפיתוח של אזור המרכז מרעננה וראש העין.
בשנת 2015 רכשה מיקרוסופט את חברת ההזנק הישראלית "אדאלום", שעסקה באבטחת מידע, ושילבה אותה בפעילות הפיתוח בישראל. מנכ"ל "אדאלום", אסף רפפורט, השתלב במיקרוסופט, ובשנת 2018 מונה למנהל הפיתוח של מיקרוסופט בישראל.
במרץ 2020 הוחלף רפפורט במיכל ברוורמן-בלומנשטיק. בחודשים שלאחר מכן עבר הקמפוס של החברה בהרצליה למבנה חדש ורחב ממדים בצד הדרומי של אזור התעשייה. בעת המעבר היה גוף הפיתוח בן למעלה מאלף מתכנתים ועסק במגוון רחב של טכנולוגיות ומוצרים בליבת העסקים של החברה כולל Windows, Azure, ואופיס.
מוצרים

לחברת מיקרוסופט מוצרים במגוון רחב של תחומים, אשר חלקם דומיננטיים בתחומם, וחלקם מתחרים עם מוצרים של יצרנים מובילים בשוק, בתחומי התוכנה והחומרה.
מוצרים > מערכות הפעלה וכלי פיתוח

התחום הבולט ביותר של החברה הוא מערכת הפעלה Windows, במגוון רחב של גרסאות, על פי החזון של "חלונות בכל מקום": שרתים, מחשבים ביתיים ומשרדיים, מחשבי לוח וניידים, עזרים דיגיטליים / מחשבי כף יד, קונסולות משחקים, ומערכות משובצות מחשב, אשר זכתה במשך שנים רבות לרוב המוחלט של נתח השוק.
ויז'ואל סטודיו היא חבילת סביבת הפיתוח העיקרית, המאפשרות לפתח לסביבות שונות ולמכשירים שונים בו-זמנית, והיא כוללת את שפות התכנות:
ויז'ואל בייסיק
Visual C++
C#
JavaScript וטכנולוגיות web אחרות (HTML, CSS, typescript)
Platform Builder היא סביבת הפיתוח המאפשרת לפתח מערכות הפעלה למערכות משובצות מחשב המבוססות על מערכת ההפעלה Windows CE.
SQL Server הוא שרת נתונים גדול שמתחרה בעיקר במסד הנתונים אורקל, ולו מספר גרסאות, שאחת מהן אף מותאמת למחשבי כף יד.
פוקספרו הוא מחולל יישומים מקצועי.
Windows Mobile – הייתה מערכת הפעלה וותיקה למחשבי כף יד וסמארטפונים, הוכרזה ב-2002.
Windows Phone – מערכת הפעלה חדשה לסמארטפונים, הוכרזה ב-2010, בעלת ממשק מודרני
מוצרים > אינטרנט

לחברה מוצרי אינטרנט רבים ובהם:
IIS – שרת אינטרנט
ASP – שרת לעבודה עם מסדי נתונים לצורך יצירת אתרים דינמיים
SharePoint – שרת לשיתוף קבצים בין עובדים
פרונט פייג' – כלי פיתוח מבית אופיס לאתרים סטטיים ודינמיים – הוחלף בשנת 2007 ב-SharePoint Designer
גם מצד המשתמש יש מוצרים לא מעטים, שהמפורסמים שבהם:
אינטרנט אקספלורר – דפדפן אינטרנט
אאוטלוק אקספרס – תוכנת דואר אלקטרוני, שביחד עם זו הקודמת הדירו מהשוק את מוצרי חברת נטסקייפ
Outlook.com – שרת ותיבת דואר אלקטרוני על גבי האינטרנט (לשעבר Hotmail.com)
מסנג'ר – תוכנת מסרים מיידיים, שנבנתה על פי המודל של תוכנת ICQ. ב-8 באפריל 2013 הוחלפה בתוכנת סקייפ
msn – מבין פורטלי האינטרנט המובילים, הכולל גרסאות מקומיות לרוב מדינות העולם
בינג – מנוע חיפוש. לפי מיקרוסופט, נכון לאוגוסט 2017 מחזיק בינג ב-9% מנתח החיפוש העולמי וב-33% משוק החיפוש האמריקאי.
Microsoft Teams – פלטפורמת עבודה משולבת צ'אט, פגישות וידאו, אחסון קבצים ואינטגרציה בין יישומים
סקייפ – תוכנת שיחות וידאו שנרכשה על ידי מיקרוסופט ב-2012
מוצרים > תוכנות משרדיות ועסקיות (אופיס)

תחום רווחי עיקרי נוסף של החברה, הוא התחום של תוכנות משרדיות:
אופיס – חבילת תוכנות משרדיות הכוללת בין השאר את התוכנות הבאות:
וורד – מעבד התמלילים
אקסל – גיליון נתונים אלקטרוני
פאואר פוינט – תוכנת מצגות
אאוטלוק – מנהל פגישות ודוא"ל
גרסאות מורחבות כוללות גם את חלק או כל התוכנות הבאות:
אקסס – מחולל יישומים ומסד נתונים קטן המיועד גם למשתמשי קצה
OneNote – תוכנה לניהול פתקיות ותזכורות
Publisher – תוכנת הוצאה לאור שולחנית
Project – תוכנה לניהול פרויקטים
Visio – תוכנת ליצירת תרשימים
InfoPath – מחולל טפסים
Works – גרסה מצומצמת ומנוונת של אופיס, שהייתה מופצת על מחשבים ניידים חדשים. ייצורה הופסק ב-28 בספטמבר 2007, והוחלפה ב-Office Starter
Digital Image – תוכנת עריכת תמונות. פיתוחה הופסק ב-19 בספטמבר 2006
מוצרים > תוכנות ביתיות ומשחקים

בתחום הביתי והבידורי מיקרוסופט ניתן למנות את:
נגן המדיה (או "מדיה פלייר") – נגן מדיה של אודיו ווידאו בפורמטים שונים
Windows Media Encoder – ממיר ומשדר של קובצי מדיה
Windows Movie Maker – תוכנה לעריכת סרטוני וידאו
Picture It – עורך תמונות
תוכנת Money לניהול כספים ביתית
משחק הקונסולות halo ומיינקראפט
לחברה חטיבה המפתחת משחקי מחשב וסימולטורים, בהם סימולטורים לטיסה, מרוצי מכוניות ואופנועים.
בשנת 2014 רכשה מיקרוסופט את החברה Mojang, מפתחת המשחק Minecraft, תמורת כ-2.5 מיליארד דולר.
מוצרים > חומרה (קונסולות XBOX וטלפונים חכמים Lumia)

בתחילת דרכה מיקרוסופט מיצבה את עצמה בעיקר כחברת תוכנה ועסקה באופן משלים רק בייצור עכברי מחשב, כדורי עקיבה ומקלדות, שנחשבו איכותיות למדי והתחרו ביצרן מפורסם אחר – לוג'יטק. רק בעשור הראשון של המאה ה-21 התחילה מיקרוסופט להתרחב לתחומי חומרה נוספים, ובהם קונסולת המשחקים Xbox שמתחרה מול קונסולות המשחקים מבית סוני ונינטנדו, ומהווה מקור הכנסות נוסף למשחקי החברה. מצביעי לייזר, ג'ויסטיקים, אוזניות, מצלמות אינטרנט איכותיות, ואף נגן מדיה נייד בשם Zune שהיה אמור להתחרות בנגן אייפוד של חברת אפל, אך נחל מפלה וייצורו הופסק באוקטובר 2011. ב-2010 החברה יצרה את Kinect – בקר המשחקים הראשון שמשתמש בעיבוד תמונה בזמן אמת שזכה להצלחה רבה.
בשנת 2012 הודיעה החברה כי בכוונתה לייצר התקני חומרה נוספים. החברה מייצרת טאבלטים במותג Surface וסמארטפונים במיתוג נוקיה (בהמשך במיתוג Lumia בלבד, לאחר שהמכירות לא התקדמו נקרא המכשיר בשם מיקרוסופט בלבד).
ב-2014 הושלמה מכירת חטיבת המכשירים של נוקיה למיקרוסופט. מיקרוסופט הפכה באופן רשמי ליצרנית סמארטפונים במותג Lumia (לומיה). באוקטובר 2014 הכריזה על Microsoft Lumia 535 – הסמארטפון הראשון עם המיתוג של מיקרוסופט.
בתערוכת MWC 2015, הודיעה החברה שתציג סמארטפונים נוספים, וכי בספטמבר 2015 תכריז על Lumia (לומיה) 1030 – מכשיר דגל חדש מבוסס Windows Phone 10.
מוצרים > מציאות מעורבת (HoloLens)

Microsoft HoloLens הוא משקף מציאות רבודה (AR)/מציאות מעורבת (MR) שפותח ומיוצר על ידי מיקרוסופט. HoloLens מפעיל את פלטפורמת Windows Mixed Reality תחת מערכת ההפעלה Windows 10. חלק מטכנולוגיות מעקב המיקום המשמשות ב-HoloLens הובאו ישירות ממכשיר ה-Microsoft Kinect, אביזר לקונסולות המשחק Xbox 360 ו-Xbox One של מיקרוסופט שהוצג ב-2010.
גרסת הקדם-ייצור של HoloLens, מהדורת הפיתוח, שוחררה ב-30 במרץ 2016, ויועדה למפתחים בארצות הברית וקנדה במחיר מחירון של 3,000‏$. סמסונג ואסוס העבירו הצעה למיקרוסופט לסייע בייצור מוצרי מציאות מעורבת משלהן, בשיתוף עם מיקרוסופט, המבוססות על הרעיון והחומרה של ההולונס. ב-12 באוקטובר 2016, מיקרוסופט הודיעה על הרחבה גלובלית של HoloLens ופרסמה כי HoloLens תהיה זמינה להזמנה מראש באוסטרליה, אירלנד, צרפת, גרמניה, ניו זילנד ובריטניה.
HoloLens 2 הוכרז ב-Mobile World Congress (MWC) בברצלונה, ספרד, ב-24 בפברואר 2019, והיה זמין בהזמנה מוקדמת ב-$3,500.
מוצרים > השקעה ב-OpenAI

הקשר בין מיקרוסופט ל-OpenAI החל בשנת 2019, כאשר מיקרוסופט השקיעה מיליארד דולר ב-OpenAI, במטרה לפתח יחד פלטפורמת חומרה ותוכנה בתוך Microsoft Azure לתמיכה בפיתוח אינטליגנציה מלאכותית כללית (AGI). מאז מערכות OpenAI רצות על פלטפורמת Microsoft Azure.  בינואר 2023, השותפות הורחבה בהסכם רב-שנתי, שבו מיקרוסופט התחייבה להגדיל את השקעותיה בפיתוח ופריסת מערכות מחשוב-על מתקדמות לתמיכה במחקר העצמאי של OpenAI.  כמו כן, מיקרוסופט החלה לשלב את המודלים של OpenAI במוצריה לצרכנים ולעסקים, והציגה חוויות דיגיטליות חדשות המבוססות על טכנולוגיית OpenAI.
ההשקעה חיזקה את מעמדה של מיקרוסופט כשחקנית מרכזית בתחום הבינה המלאכותית, והעניקה לה גישה לטכנולוגיות המתקדמות ביותר בתחום. עם זאת, המהלך עורר חששות בנוגע לתחרותיות בשוק. בינואר 2024, הרגולטורים בארצות הברית הביעו עניין בבחינת הקשר בין מיקרוסופט ל-OpenAI, בשל החשש מהשפעה "משמעותית מדי" של מיקרוסופט על שוק הבינה המלאכותית.[דרוש מקור]
נכון לינואר 2025, מיקרוסופט ממשיכה לשלב את טכנולוגיות OpenAI במוצריה השונים, כגון Microsoft 365, Windows, ומנוע החיפוש Bing. החברה ממשיכה להשקיע בפיתוח טכנולוגיות בינה מלאכותית מתקדמות, תוך התמודדות עם אתגרים רגולטוריים וחששות בנוגע לתחרותיות בשוק.
מוצרים > הסמכת מיקרוסופט

הסמכת מיקרוסופט (MCP – Microsoft Certified Professional) היא תוכנית הסמכות מקצועיות בין-לאומית של החברה. התוכנית מכשירה לפיתוח תוכנה ושימוש בטכנולוגיית מידע (IT) במוצרי מיקרוסופט.
קורסי ההכשרה מבוצעים על ידי גופים חיצוניים שמהווים שותפים, בדרגים שונים, של חברת מיקרוסופט. תעודת ההסמכה ניתנת על סמך מעבר מבחן אחד או יותר.
ראו גם

מונחים בתוכנה
MSIL
Microsoft Windows
Microsoft Certified Solution Developer
INSAT

INSAT,  Indian National Satellite System (בעברית: מערכת לוויינים לאומית של הודו) היא מערכת לוויינים במסלול גאוסטציונרי למטרות תקשורת, שידורי טלוויזיה, מעקב אחרי מזג אוויר ותמיכה בפעולות הצלה. הלוויינים מופעלים על ידי הארגון ההודי לחקר החלל וזה מיזם משותף של מספר גופים ממשלתיים. המערכת פועלת החל משנת 1983. חלק מהלוויינים מצוידים במצלמת CCD.
הלוויין הראשון INSAT-1A שוגר באפריל 1982, אך לא הצליח להפעיל את מערכותיו. המערכת החלה לפעול אחרי שיגור לוויין INSAT-1B באוגוסט 1983. עם הפעלתה מערכת גרמה למהפך במספר תחומים בכלכלת הודו.
לתפקוד המערכת הופעלו 2 תחנות בקרה בקרנאטקה ובבופאל.
עד לשנת 2024 שוגרו 25 לוויינים. הלוויינים הראשונים נבנו בארצות הברית. בשנת 1992 החל שיגור לוויינים שנבנו בISRO
חיים אחרים (סדרת טלוויזיה ישראלית)

| --- | --- |

לוגו הסדרה
 סוגה:  דרמה
 יוצרים:  יוסי מדמוני צפריר קוחנובסקי ארז קו-אל
 בימוי:  אריק רוטשטיין
 שחקנים:  עוז זהבי יורם חטב מיכאלה עשת דניאל גל יובל שרף דניאל סבג שי-לי הירש אנחל בראון רועי ניק רמי הויברגר איריס ארז מיקי לאון נטע גרטי
 פסקול:  פרנק חיים אילפמן
 ארץ מקור:  ישראל
 שפות:  עברית
 מספר עונות:  1
 מספר פרקים:  13
 הפקה
 חברת הפקה:  TTV
 עורכים:  שרה גואטה-יעקובי נילי פלר
 אתר צילומים:  חוות הנוער הציוני, ירושלים
 צלמים:  אמנון זלאייט
 אורך פרק:  44 דקות
 שידור
 רשת שידור בישראל:  ערוץ 2 (קשת)
 פורמט (תמונה):  16:9
 פורמט (קול):  סטריאו
 תקופת שידור מקורית:  14 באוקטובר 2010 – 2011 – הווה
 קישורים חיצוניים
 אתר הסדרה
 דף התוכנית ב-IMDb
חיים אחרים היא סדרת דרמה ישראלית בת עונה אחת ששודרה בערוץ 2 על ידי הזכיינית קשת ב-2010–2011.
הסדרה שודרה במתכונת של 2 פרקים בשבוע, בשעה 22:35 בימי חמישי ושבת.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. מה שכתוב כאן זה ציטוט מהפרומו, חסרה העלילה של הסדרה, ההתאהבות, משברי האהבה, יחס המשפחה וכל שאר תוכן הסדרה.
יקיר (עוז זהבי), תלמיד ישיבה דתית לאומית משתקם מפציעה קשה. תוך כדי השיקום בבית החולים הוא עובר טיפול בתנועה שמושך אותו לעולם הריקוד. הוא משתחרר מבית החולים וחוזר לישיבת ההסדר - שם עושים לו מסיבה מפוארת. הוא מנסה לשוב לשגרת לימודיו כמו לפני הפציעה והרב אפילו ממנה אותו להשגיח ולעזור לגדי הורביץ שנמצא רגל וחצי מחוץ לישיבה אבל לאט לאט הוא מגלה שהחיים והלימודים בישיבה כבר לא יהיו אותו דבר - הריקוד חסר לו.
הוא מנסה להתנגד לשינוי שחל בו ולכן הוא מציע אירוסין לחברה שלו רעיה - ונוסע ללמוד בישיבה מבודדת ביישוב נידח מעלה אלישע - הוא פשוט לא מצליח הוא התמכר לריקוד ומפה הוא מחליט ששום דבר לא ימנע ממנו לרקוד - גם לא הארוסה, הישיבה, הדת, המשפחה הוא מוכן לוותר על כל אלה בשביל לרקוד.
הוא בורח מהבית ונוסע לתל אביב שם הוא גר עם בדירה משותפת עם גדי הורביץ אותו חברו לחדר לשעבר שכבר הספיק להדתלש מאז. בתל אביב הוא מנסה להצטרף לסטודיו של שמואל אבידן - שבהתחלה לא מסכים לקבל אותו ובהמשך לא חוסך שום מאמץ כדי להשפיל אותו החל מלרקוד עם ילדות בגיל 11 עד לממבחן קבלה משפיל במסדרון הסטודיו.
במקביל ליציאה של יקיר בשאלה כל המשפחה שלו גם עוברת תהליך: אבא שלו אריאל מתמנה למשגיח בישיבה שבה יקיר למד ולא כל כך מצליח בתפקידו - קשה לו להתמודד עם העזיבה של יאיר אז הוא חוזר לקשר לא סגור מעברו קשר שהוא סוד לכל הסובבים אותו חוץ מאשתו הקשר שלו עם בתו נטע.
נטע היא שריד לאהבתם של אריאל ובת זוגו מהתקופה בה הוא עדיין חילוני ולפני שהוא הכיר את אשתו לעתיד. אריאל מנסה ליצור מחדש את הקשר עם נטע ונטע מסרבת לו בכל פעם בטענה שהיא לא רוצה קשר איתו.
אחיו של יקיר אפריים שמאוד רצה להצטרף למטכ"ל ובדרך למטרה הנכספת השקיע ימים ולילות זרק את הלימודים והתרכז רק באימונים מקבל מכתב בו נאמר לו שבגלל אירוע אסתמה שקרה לו בגיל שמונה הפרופיל הרפואי שלו ירד ל64 מה שאומר שהוא יצטרך לעבוד ברבנות בצבא.
אחותו אמונה יוצרת חברות מאוד חזקה בינה לבין מון העובד הזר של אבא שלה, היא דואגת לויזה שלו ומנסה לסדר לו הארכה בצורה בלתי חוקית מלמדת אותו לקרוא חומש ומספרת לו סיפורים מהתנ"ך והם מנהלים ביחד את המפעל של אבא שלה. מון מתאהב בה ואף מוכן להתגייר בשביל להתחתן איתה אבל היא מסרבת מון מסגיר את עצמו לרשיות ההגירה ובתגובה היא מנסה לשחרר אותו מהם אך ללא הועיל.
דמויות

יקיר חרות (עוז זהבי): גיבור הסדרה, תלמיד ישיבה בן 22 וחייל מצטיין. נפצע בברכו בעת פעולה צבאית ונחשף לריקוד דרך טיפולי פיזיותרפיה שנזקק לעבור.
אריאל חרות (יורם חטב): אביו של יקיר, חזר בתשובה בצעירותו והשאיר מאחוריו בת שנולדה מחוץ לנישואים. עובר תהליך רוחני בעצמו בעקבות יציאתו בשאלה של יקיר.
רחל חרות (מיכאלה עשת): אמו של יקיר, פסיכולוגית במקצועה. בעלת השקפת עולם ליברלית יחסית.
אמונה חרות (שי-לי הירש): אחותו של יקיר, בתקופת השרות הלאומי שלה. עוזרת לאביה בניהול העסק המשפחתי, ובעלת חוש הומור. מקבלת את יקיר בהבנה יחסית לשאר משפחתה.
אפרים חרות (רועי ניק): אחיו הקטן של יקיר, לומד בישיבה תיכונית. לא מחבב את לימודיו בישיבה וממיר זאת במוטיבציה קרבית גבוהה.
אליה (יובל שרף): חברתו של יקיר בתחילת הסדרה, אשר טיפלה בו במסירות עד להבראתו. בהמשך הסדרה כשאליה מגלה על תחביבו החדש של יקיר, היא מחליטה לעזוב אותו.
מון (אנחל בראון): עובד זר תאילנדי במפעל הטופו של משפחת חרות מזה 7 שנים. לאחר שהוויזה של מון פוקעת, מנסים בני המשפחה לחדש אותה ללא הצלחה יתירה.
ראו גם

יציאה בשאלה
מחול
חיים שלי (סדרת טלוויזיה)

| --- | --- |
 סוגה:  קומדיה, מוקומנטריה
 יוצרים:  קובי מימון
 כותבים:  קובי מימון, יובל מורן, רועי מורן
 בימוי:  בן בכר
 שחקנים:  קובי מימון קרן שיניוק עמוס חלפון גיל אולימפיארל
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  9
 הפקה
 מפיקים בפועל:  רותם עלימה
 אורך פרק:  25 דקות
 שידור
 רשת שידור:  רשת 13
 תקופת שידור מקורית:  17 במאי 2018 – 19 ביוני 2018
 
חיים שלי היא קומדיית מצבים ישראלית. את הסדרה יצר הסטנדאפיסט קובי מימון וכתב אותה יחד עם יובל מורן ורועי מורן. בסדרה מגלם מימון את עצמו.
הסדרה עלתה לשידור בערוץ רשת 13 החל ב-17 במאי 2018. שידורי העונה הראשונה הסתיימו ב-19 ביוני 2018, לאחר 9 פרקים.
השחקנים הראשיים בסדרה הם משפחתו האמיתית של מימון. מועד עליית הסדרה נדחה מספר פעמים, ולבסוף עלתה הסדרה לשידור כשנתיים לאחר שצולמה.
בסדרה מוצגים לצופים את הקונפליקטים בחייו של קובי מימון. ניתן לראות כיצד הוא מנסה למצוא איזון בין האגו והרצון שלו, לבין לשרת את הסביבה ולהיות מפורסם.
תקציר הסדרה

הסדרה מתמקדת בסיפור חייו של קובי מימון, ומעניקה הצצה הומוריסטית בהם.
דמויות > דמויות ראשיות

קובי מימון - שחקן וסטנדאפיסט, נשוי לקרן, מיוצג על ידי סוכנו גיל.
קרן שיניוק מימון (קרן שיניוק) - אשתו של קובי.
עמוס (עמוס חלפון) - נהג מונית אשר מסיע את קובי ומנהל ההצגה שלו.
גיל (גיל אולימפיארל) - סוכנו של קובי.
דמויות > דמויות משניות

(יחיאל שקלים) - סבו של קובי.
(ליטל בן שלמה) - טובה.
(רוני דמבינסקי) - הילה.
(מוד קלושנדלר) - יפעת.
(ויטלי דרקץ) - אלי.
דמויות > ידוענים שהתארחו בתפקיד עצמם בסדרה

שחר חסון
אלון חמאווי
ירון ברלד
בן בן ברוך
דודו ארז
שלום מיכאלשווילי
שלום אסייג
יורם לוינשטיין
לימור גולדשטיין
נדב נייטס
אבי נוסבאום
עודד בן עמי
שון גיטלמן
שידור הסדרה

הסדרה שודרה בערוץ 13 במסגרת "שידורי רשת", עלתה לשידור ב-17 במאי 2018 ושודרה בימי שלישי.
ישראל בן-יהודה

| --- | --- |

 לידה:  1915 ירושלים, האימפריה העות'מאנית
 פטירה:  9 ביוני 1999 (בגיל 84 בערך)
 מדינה:  ישראל 
 השתייכות:   ההגנה  פלמ"ח  צבא הגנה לישראל
 דרגה:   רב-סרן
 פעולות ומבצעים
 המרד הערבי הגדול  מלחמת העולם השנייה   מלחמת העצמאות   מלחמת ששת הימים
 
ישראל בן יהודה (עבדו) (1915 - 9 ביוני 1999) היה מלוחמי "ההגנה", הפלמ"ח וצה"ל, וממיסדיה של חברת "להב", אחת החברות הוותיקות בתחום הנשק בישראל.
ביוגרפיה

בן יהודה נולד  ב-1915 בירושלים לאלישע יהודיוף ומלכה ריינה יהודיוף (לבית חפץ) - משפחה ממוצא בוכרי. בתקופת מלחמת העולם הראשונה גורשה המשפחה לרוסיה כנתינים רוסים, ושבה לירושלים רק בשנת 1921. בגיל 15 התגייס בן יהודה לארגון ההגנה. בתקופת המרד הערבי הגדול שירת ביחידות הנודדת ופו"ש שהקים יצחק שדה.
בסמוך להקמת הפלמ"ח הצטרף לשורות הארגון. הפלמ"ח הוקם ערב המערכה בסוריה ובלבנון בה פלשו כוחות בעלות הברית לסוריה וללבנון שהיו בשליטת אנשי צרפת של וישי שהיה חשש שיעברו לצד מדינות הציר. היה צורך בצעירים דוברי ערבית שיוכלו לשמש בתפקידים מיוחדים בסוריה ובלבנון לקראת הפלישה ובמהלכה. בן יהודה, שכונה בכינוי המחתרתי "עבדו" גויס למסגרת שכונתה "המחלקה הסורית", לצד יהושע פלמון, חיים לבקוב וירוחם כהן. ביחד עם לבקוב חדר לסוריה ערב הפלישה, במאי 1941. עד לתחילת הלחימה לא היה לבן יהודה וללבקוב קשר עם מפקדת בעלות הברית, אך לאחר תחילת הלחימה חודש הקשר והם נשלחו לאזור חלב כדי לפגוע במתקנים של הצרפתים, שגילו עדיין התנגדות. כאשר הגיעו אנשי החוליה לשדה התעופה בחאלב גילו כי המטוסים המוצבים שם הם מטוסי דמה. הם החליטו לפגוע במטרות אחרות וחיבלו בתחנת רכבת ובמאגרי דלק.
לאחר הפעולה בסוריה המשיך בן יהודה בשירות בפלמ"ח במסגרת המחלקה הערבית ובמסגרות אחרות, והתמחה בחבלה. במהלך מלחמת העצמאות שירת בתחילה כמומחה לייצור פצצות וחבלה. לאחר מכן הקים יחידה בשם "גב"ס" (גיוס בלתי סדירים) שהורכבה מבני מיעוטים שביצעו פעולות חבלה בעורף האויב. ב-1951 השתחרר משירות הקבע בדרגת רב-סרן. הוא המשיך בשירות במילואים, ולאחר מלחמת ששת הימים שימש זמן מה כסגן מושל יריחו.
לאחר שחרורו של בן יהודה מהצבא, הקים עם חבריו יוסי הראל ויצחק לוי, עסק למסחר בנשק בשם "להב" (שם המבוסס על ראשי התיבות של שמותיהם - לוי, הראל, בן יהודה). הראל שב לאחר זמן מה לשירות בצה"ל וביחידות המודיעין, ולוי ובן יהודה המשיכו לפתח את העסק בעצמם. החברה עסקה בסחר ובייבוא נשק, והיא פעילה גם כיום כאחד הגורמים העיקריים בישראל בתחום הסחר בנשק.
בן יהודה נפטר בשנת 1999.
חיים אישיים

בן יהודה היה נשוי לשרה, ואב לשני בנים. בנו הבכור, אלישע, נהרג בשנת 1967 בשירות צבא ההגנה לישראל. בנו יריב הצטרף לחברת להב, ושימש כמנכ"ל החברה.
הערות שוליים

↑  רחל ברקאי, משפחת הודיוף ו'הארמון' בשכונת הבוכרים בירושלים, ירושלים 2024, עמ' 56, 167-166.
1 2  אורי מילשטיין,'"`UNIQ--nowiki-00000003-QINU`"'עבדו, דבר, 14 באפריל 1972, המשך
↑  המשך המשך
↑  ירוחם כהן, לאור היום ובמחשך, הוצאת עמיקם, 1969, עמ' 28
↑  להב משונן אתר "יחידה"
חוסה ריזאל

| --- | --- |

דיוקן של חוסה ריזאל
 לידה:  19 ביוני 1861 קלמבה, Captaincy General of the Philippines, האימפריה הספרדית 
 הוצאה להורג:  30 בדצמבר 1896 (בגיל 35) מנילה, Captaincy General of the Philippines, האימפריה הספרדית 
 שם לידה:  José Protasio Rizal-Mercado y Alonso-Realonda 
 מדינה:  Captaincy General of the Philippines 
 השכלה:  אוניברסיטת אטנאו דה מנילה  אוניברסיטת היידלברג  אוניברסיטת מדריד  אוניברסיטת סנטו תומאס  University of Santo Tomas Faculty of Medicine and Surgery 
 בן או בת זוג:  ג'וזפין בראקן 
 
 חתימה:   
 
חוסה ריזאל (בספרדית: José Rizal‏; 19 ביוני 1861 – 30 בדצמבר 1896) היה לאומן ופוליטיקאי פיליפיני, במהלך סוף התקופה הקולוניאלית הספרדית של הפיליפינים. היה רופא עיניים במקצועו, והפך לסופר וחבר מרכזי בתנועת התעמולה הפיליפינית, שדגלה ברפורמות פוליטיות למען הקולוניה שבשליטת ספרד.
הוא הוצא להורג על ידי הממשלה הקולוניאלית הספרדית כמסית למרד לאחר המהפכה הפיליפינית, בשל כתביו, אף שלא היה מעורב באופן פעיל בתכנון או בהפיכה.
הוא נחשב לאחד הגיבורים הגדולים ביותר של הפיליפינים עם זאת, שום חוק, צו או הכרזה הכריזו עליו רשמית כגיבור לאומי. הוא היה מחברם של מספר רומנים, שירים ומאמרים.
ביוגרפיה > ראשית חייו

חוסה ריזאל נולד בשנת 1861 בעיר Calamba במחוז לגונה. היו לו תשע אחיות ואח אחד. הוריו היו חוכרים של אסיינדה וחוות אורז. משפחתו אימצה שם משפחה נוסף ב-1849, לאחר שהמושל הכללי גזר על אימוץ שמות משפחה ספרדים בקרב הילידים הפיליפינים למטרות מפקד (אם כי כבר היו להם שמות ספרדים).
כמו משפחות רבות בפיליפינים, משפחתו הייתה ממוצא מעורב. השושלת הפטרילינלית של חוסה הייתה קשורה לפוג'יאן בסין דרך אביו של אביו, לאם-סי, סוחר סיני שהיגר לפיליפינים בסוף המאה ה-17. לם-קו נסע למנילה מאמוי, סין, לבסוף החליט להישאר באיים כאיכר. בשנת 1697, כדי להימלט מהדעה הקדומה האנטי-סינית שהייתה קיימת בפיליפינים, הוא התנצר, שינה את שמו לדומינגו מרקדו והתחתן עם בתו של חברו הסיני אוגוסטין צ'ין. מצד אמו, היא הייתה בת תערובת של מוצא סיני, יפני וטאגלוג. חוסה ריזאל היה גם ממוצא ספרדי. סבו היה חצי ספרדי בשם לורנצו אלברטו אלונזו.
מגיל צעיר גילה חוסה כישורים אינטלקטואליים גבוהים. הוא למד את האלפבית מאמו בגיל שלוש, ויכול היה לקרוא ולכתוב בגיל חמש. הוא קיצר את שמו בעצתו של אחיו. כדי לאפשר לו לנוע בחופשיות ושלא יזוהה עם אחיו שהיה בקשר עם כמרים פיליפיניים שנאשמו בבגידה והוצאו להורג.
לאחר שינוי שם המשפחה לריזאל, חוסה התבלט במהרה בתחרויות לכתיבת שירה, ובלימוד שפות וניבים רבים. שמו החדש הפך לנודע וכל משפחתו שינתה את שמה לריזאל במקום השם מרקדו.